SET ดิ่งหนัก 21 จุด รับแรงขายหุ้นใหญ่-วิตก Fund Flow ไหลออก
SET ดิ่งหนัก 21 จุด รับแรงขายหุ้นใหญ่-วิตก Fund Flow ไหลออก โดยดัชนีปิดตลาดวันนี้ ที่ระดับ 1,683.81 จุด ลบ 21.01 จุด หรือ 1.23% มูลค่าการซื้อขาย 2.69 หมื่นล้านบาท 
18 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,683.81 จุด ลบ 21.01 จุด หรือ 1.23% มูลค่าการซื้อขาย 2.69 หมื่นล้านบาท
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยในช่วงเช้าวันนี้ปรับตัวลดลงจากแรงขายหุ้นใหญ่ โดยเกิดจากความไม่แน่ใจในภาวะตลาดฯของนักลงทุน เนื่องจากได้รับความกดดันจากตลาดฯต่างประเทศที่ปรับตัวในทิศทางที่อ่อนตัว อีกทั้งนักลงทุนมีความกังวลว่าเม็ดเงินจะไหลออกจากเอเชีย โดยดัชนีในภูมิภาคเอเชียส่วนใหญ่ในเช้าวันนี้อยู่ในแดนลบ ทั้งนี้ดัชนีหุ้นไทยมีจุดทดสอบสำคัญที่ระดับ 1,680 จุด
นอกจากนี้ ยังมีความกังวลในส่วนของผลประกอบการบริษัทจดทะเบียนประจำไตรมาส 2/61 ที่คาดว่าจะออกมาไม่ค่อยเป็นที่น่าพอใจนัก จึงส่งผลให้มีแรงขายออกมาอย่างต่อเนื่อง อย่างไรก็ตามคาดว่าตลาดฯจะสามารถกลับมาได้ในช่วงเดือนกันยายน ซึ่งคาดว่าผลประกอบการบจ.จะดีออกมาดีขึ้นในช่วงไตรมาส 3-4/61
พร้อมทั้งให้แนวรับที่ 1,650-1,680 จุด แนวต้านที่ 1,700-1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,924.23 ล้านบาท ปิดที่ 49 บาท ลดลง 1 บาท
SCC มูลค่าการซื้อขาย 1,461.36 ล้านบาท ปิดที่ 420 บาท ลดลง 14 บาท
IVL มูลค่าการซื้อขาย 1,450.78 ล้านบาท ปิดที่ 55.75 บาท ลดลง 2.75 บาท
GLOW มูลค่าการซื้อขาย 1,218.13 ล้านบาท ปิดที่ 91.50 บาท ลดลง 0.50 บาท
PTTEP มูลค่าการซื้อขาย 1,085.04 ล้านบาท ปิดที่ 129.50 บาท ลดลง 4.50 บาท
 
ตลาดหุ้นเอเชีย
